section_heading: Objašnjenje
paragraph_text: Ikonoskop je elektronski analizator s mozaičnom fotokatodom. On pretvara optičke slike u električne impulse. Ikonoskop je najvažniji organ u televizijskom prijenosu. Glavni dio ikonoslopa je fotokatoda, to jest mozaik od samih fotoćelija koji se nalazi na zaslonu Z. Zaslon se sastoji od tanke liskunove pločice kod koje je strana, okrenuta predmetu, prevučena tankim fotoosjetljivim slojem. Na drugoj strani liskuna nalazi se tanka metalna ploča M. Fotoosjetljivi sloj sastoji se od golemog broja najsitnijih čestica cezijeva oksida koje su međusobno izolirane. Te čestice čine katode malih fotoćelija koje imaju zajedničku anodu A-A. Ujedno svaka čestica predstavlja jednu elektrodu sitnog električnog kondenzatora, dok je metalna ploča M zajednička elektroda toga kondenzatora. Slika predmeta P stvara se na zaslonu Z pomoću optičke leće O.